Predkladacia správa
 
      Materiál „ Návrh Ročnej finančnej dohody 2002 pre program SAPARD“ je predkladaný                               na rokovanie vlády s cieľom jeho schválenia vládou SR a menovania osôb oprávnených podpísať Ročnú finančnú dohodu 2002 pre program SAPARD s Európskou komisiou. 

     Právne záväzná je anglická verzia ročnej finančnej dohody 2002 tvoriaca prílohu 1 materiálu. Ročná finančná dohoda 2002 sa podpisuje v súlade s medzinárodnou zmluvou „Viacročná finančná dohoda pre program SAPARD“, Sekciou A, článkom 7.Na základe Ročnej finančnej dohody 2002 pre program SAPARD bude pre SR alokovaných 19 502 405 eur  zo zdrojov ES.

    Ročná finančná dohoda 2002 pre program SAPARD bude v  mene  Slovenskej  republiky  podpísaná podpredsedom vlády  SR  pre  európsku  integráciu, ľudské práva a menšiny, ministrom pôdohospodárstva SR a podpredsedom vlády a ministrom  financií SR. Rovnaké  zastúpenie  je  na už podpísaných  dokumentoch týkajúcich sa  programu  SAPARD, a to Viacročnej  finančnej  dohody, Ročnej  finančnej  dohody 2000 (podpísané boli 26. 3. 2001 a do platnosti  vstúpili  16. 5. 2001) a Ročnej finančnej dohody 2001 (podpísaná bola 11. 9. 2002). Dohodu za ES podpisuje člen Komisie  Franz FISCHLER.